CELEX: 22018D1824
Language: mt
Date: 2017-03-17 00:00:00
Title: Deċiżjoni tal-Kumitat Konġunt taż-ŻEE Nru 60/2017 tas-17 ta’ Marzu 2017 li temenda l-Anness XIII (Trasport) tal-Ftehim ŻEE [2018/1824]

29.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 305/27
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 60/2017
         tas-17 ta’ Marzu 2017
         li temenda l-Anness XIII (Trasport) tal-Ftehim ŻEE [2018/1824]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva tal-Kummissjoni (UE) 2016/2309 tas-16 ta’ Diċembru 2016 li tadatta għar-raba’ darba l-Annessi tad-Direttiva 2008/68/KE tal-Parlament Ewropew u tal-Kunsill dwar it-trasport intern ta’ oġġetti perikolużi skont il-progress xjentifiku u tekniku (1) għandha tiġi inkorporata fil-Ftehim ŻEE.
                  
               
                     (2)
                  
                  
                     Għalhekk, l-Anness XIII tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            
               Artikolu 1
            
            L-inċiż li ġej jiżdied mal-punt 13c (id-Direttiva 2008/68/KE tal-Parlament Ewropew u tal-Kunsill) tal-Anness XIII tal-Ftehim ŻEE:
            
                        “—
                     
                     
                        
                           32016 L 2309: Id-Direttiva tal-Kummissjoni (UE) 2016/2309 tas-16 ta’ Diċembru 2016 (ĠU L 345, 20.12.2016, p. 48).”
                     
                  
         
            
               Artikolu 2
            
            It-test tad-Direttiva (UE) 2016/2309 bl-Iżlandiż u bin-Norveġiż, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            
               Artikolu 3
            
            Din id-Deċiżjoni għandha tidħol fis-seħħ fit-18 ta’ Marzu 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            
               Artikolu 4
            
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-17 ta’ Marzu 2017.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 345, 20.12.2016, p. 48.
         
            (*1)  L-ebda rekwiżiti kostituzzjonali ma huma indikati.